طبقاً لدراسة حديثة، المراهقين البريطانيين بيضروا صحتهم عشان مش بياخدوا قسط كافي من النوم بسبب الأجهزة الإلكترونية اللي في أوض نومهم.
وطبقاً لمجلس النوم، "النوم الزبالة" ممكن ينافس الأكل السريع الغير صحي كأهم مشكلة في نمط حياة المراهقين اللي بتقلق الأهالي.
من بين ١٠٠٠ طالب من سن ١٢ ل ١٦ سنة اللي شاركوا في الدراسة، ٣٠٪ بينامو بس من ٤ ل ٧ ساعات في اليوم. تقريباً ربعهم قالوا إنهم بيناموا، أكتر من مرة في الأسبوع، وهما بيتفرجوا على التلفزيون، بيسمعوا موسيقى أو بيستخدموا أجهزة إلكترونية تانية.
"دي ظاهرة مقلقة جداً"، قال الدكتور Chris Idzikowski من مركز Edinburgh للنوم. "اللي احنا بنشوفه ده ظهور النوم الزبالة - نوم مش بيكون لا طويل ولا جودته كويسة زي ما المفروض يكون."
تقريباً كل المراهقين عندهم موبايل، نظام صوت أو تلفزيون في أوضهم، وحوالي تلتينهم عندهم التلاتة. تقريباً واحد من كل خمسة من الولاد المراهقين قالوا إن جودة نومهم اتأثرت بسبب سيبان التلفزيون أو الكمبيوتر شغال. الدراسة كمان لقت إن ٤٠٪ من الشباب بيحسوا بالتعب كل يوم، والبنات من سن ١٥ ل ١٦ سنة كانوا الأسوأ حالاً.
"المراهقين لازم يفوقوا لحقيقة إنهم عشان يكون أداؤهم كويس، لازم يعملوا حاجة بخصوص نومهم. أنا مصدوم إن عدد قليل أوي من المراهقين لاحظوا كده"، قال Idzikowski.
أنهي نوع من أنواع النوم دي بيتعتبر "نوم زبالة"؟
نوم طويل وجودته كويسة. نوم قصير بس جودته كويسة. نوم مليان أحلام. نوم قصير وجودته وحشة.